11. ฐานะการเงินและผลการดำเนินงาน

(1) ข้อมูลทางการเงินโดยสรุป

งบการเงินของบริษัท 

บริษัท ยูนิวานิชน้ำมันปาล์ม จำกัด (มหาชน)

งบดุล

ณ วันที่ 31 ธันวาคม

หน่วย : พันบาท

[]

บริษัท ยูนิวานิชน้ำมันปาล์ม จำกัด (มหาชน)

งบดุล (ต่อ)

ณ วันที่ 31 ธันวาคม

หน่วย : พันบาท

[]

บริษัท ยูนิวานิชน้ำมันปาล์ม จำกัด (มหาชน)

งบกำไรขาดทุน

สำหรับปี สิ้นสุดวันที่ 31 ธันวาคม

หน่วย : พันบาท

[]

บริษัท ยูนิวานิชน้ำมันปาล์ม จำกัด (มหาชน)

งบกระแสเงินสด

สำหรับปี สิ้นสุดวันที่ 31 ธันวาคม

หน่วย : พันบาท

[]

บริษัท ยูนิวานิชน้ำมันปาล์ม จำกัด (มหาชน)

งบกระแสเงินสด (ต่อ)

สำหรับปี สิ้นสุดวันที่ 31 ธันวาคม

หน่วย : พันบาท

[]

อัตราส่วนทางการเงินที่สำคัญ

บริษัท ยูนิวานิชน้ำมันปาล์ม จำกัด (มหาชน)

  ------------------------------------ ----------- ----------- -----------
                                       2549        2550        2551

  อัตราส่วนสภาพคล่อง ( Liquidity Ratio )                           

  อัตราส่วนสภาพคล่อง (เท่า)                5.16        5.22        5.41

  อัตราส่วนสภาพคล่องหมุนเร็ว (เท่า)          3.93        4.00        4.88

  อัตราส่วนสภาพคล่องกระแสเงินสด (เท่า)      5.28        3.94        10.72

  อัตราส่วนหมุนเวียนลูกหนี้การค้า (เท่า)        32.06       27.33       38.47

  ระยะเวลาในการเก็บหนี้ (วัน)              11.38       13.35       9.49

  อัตราส่วนหมุนเวียนสินค้าคงเหลือ (เท่า)       25.61       29.69       40.63

  ระยะเวลาขายสินค้าเฉลี่ย (วัน)             14.25       12.29       8.98

  อัตราส่วนหมุนเวียนเจ้าหนี้ (เท่า)            108.46      110.21      110.31

  ระยะเวลาชำระหนี้ (วัน)                  3.37        3.31        3.31

  Cash Cycle (วัน)                      22.27       22.34       15.16

  อัตราส่วนความสามารถทางการทำกำไร                                 

  อัตรากำไรขั้นต้น (%)                     19.69       15.07       25.62

  อัตรากำไรจากการดำเนินงาน (%)           14.01       11.75       22.84

  อัตราส่วนเงินสดต่อการทำกำไร (%)          116.36      80.21       114.50

  อัตรากำไรสุทธิ (%)                      13.18       11.21       21.08

  อัตราผลตอบแทนผู้ถือหุ้นเฉลี่ย (%)            31.84       37.41       84.28

  อัตราส่วนแสดงประสิทธิภาพในการดำเนินงาน                             

  อัตราผลตอบแทนจากสินทรัพย์รวมเฉลี่ย (%)     30.16       34.93       74.84

  อัตราผลตอบแทนจากสินทรัพย์ถาวรเฉลี่ย (%)    40.42       52.24       140.10

  อัตราการหมุนของสินทรัพย์ (เท่า)            2.16        2.98        3.55

  อัตราส่วนวิเคราะห์นโยบายทางการเงิน                                 

  อัตราส่วนหนี้สินต่อส่วนของผู้ถือหุ้น (เท่า)       0.12        0.12        0.13

  อัตราส่วนความสามารถชำระภาระผูกพัน (Cash  1.86        0.84        1.71
  basis) (เท่า)                                                 

  อัตราการจ่ายเงินปันผล ตามปีที่จ่ายจริง ( %)   48.46       74.43       58.56

  อัตราการจ่ายเงินปันผล                    68.34       74.43       74.83
  ตามงวดผลการดำเนินงาน ( %)                                     

  เงินปันผลต่อหุ้น ตามปีที่จ่ายจริง (บาท)        1.95        4.00        9.00

  เงินปันผลต่อหุ้น ตามงวดผลการดำเนินงาน      2.75        4.00        11.50
  (บาท)                                                        
  ------------------------------------ ----------- ----------- -----------

(2) คำอธิบายและการวิเคราะห์ฐานะการเงินและผลการดำเนินงาน

(2.1) วิเคราะห์ผลการดำเนินงาน

1)  ผลผลิต

  ปริมาณผลปาล์มสดจากสวนของบริษัทได้รับสูงกว่าช่วงเดียวกันของปีที่แล้วร้อยละ 47.2
  ซึ่งปริมาณผลผลิต

ที่สูงขึ้นดังกล่าวได้ถูกคาดการณ์ไว้แล้วอันเนื่องมาจากสภาวะอากาศที่แล้งน้อยมากในช่วงสองปีก่อนหน้านี้
แต่ปริมาณผลปาล์มสดที่เพิ่มขึ้นดังกล่าวสูงกว่าที่คาดการณ์ไว้
พื้นที่ปลูกใหม่ของบริษัทได้รับผลผลิตสูงตามเป้าหมายที่วางไว้

ผลปาล์มสดรับซื้อจากบุคคลภายนอกสูงกว่าช่วงเดียวกันของปีที่แล้วร้อยละ 22.6
ปริมาณผลผลิตที่สูงมากรวมทั้งพื้นที่ปลูกใหม่เริ่มให้ผลผลิตเป็นปัจจัยที่ทำให้ปริมาณผลปาล์มสดรับซื้อดังกล่าวเพิ่มสูงขึ้น

ปริมาณผลปาล์มสดส่งเข้าบีบในโรงงานของยูนิวานิชสูงกว่าช่วงเดียวกันของปีที่แล้วร้อยละ 26.2
โรงงานทั้งสามของบริษัทมีอัตราการใช้กำลังการผลิตในระดับที่ดีมาก

ปริมาณการผลิตน้ำมันปาล์มดิบและน้ำมันเมล็ดในปาล์มรวมกันมีจำนวน 167,677 ตัน
นับเป็นสถิติใหม่ของบริษัท ซึ่งสูงกว่าปีที่แล้วร้อยละ 25.5

2) รายได้จากการขาย

  ปริมาณการขายน้ำมันปาล์มสูงกว่าปี 2550 ร้อยละ 18.5
  และในปริมาณดังกล่าวเป็นการส่งออกไปยัง

ประเทศในยุโรปและอินเดียร้อยละ 74.3

ราคาขายเฉลี่ยน้ำมันปาล์มดิบและน้ำมันเมล็ดในปาล์มสูงกว่าช่วงเดียวกันของปีที่แล้วร้อยละ 26.9
และ 41.3

ตามลำดับ ราคาขายที่สูงขึ้นดังกล่าวเป็นผลมาจาก

(1) ราคาน้ำมันปิโตรเลียมที่พุ่งสูงขึ้นในช่วงเก้าเดือนแรกของปี 2551
    ซึ่งเป็นปัจจัยกระตุ้นให้เกิดกระแสความต้องการเชื้อเพลิงชีวภาพในประเทศและต่างประเทศ

(2) อัตราการบริโภคที่เติบโตสูงมากของน้ำมันพืชในประเทศจีนและอินเดียซึ่งเศรษฐกิจกำลังเจริญรุ่งเรือง

รายได้จากการขายเมล็ดพันธุ์และต้นกล้าปาล์มน้ำมันเพิ่มขึ้นร้อยละ 54.2
เป็นผลมาจากการที่เมล็ดพันธุ์ลูก
ผสมของยูนิวานิชเป็นที่ต้องการอย่างมากโดยเฉพาะในตลาดต่างประเทศ
ซึ่งขณะนี้บริษัทได้ส่งออกเมล็ดพันธุ์ปาล์มน้ำมันของบริษัทไปยังต่างประเทศมากกว่า 10
ประเทศทั่วโลก

โรงไฟฟ้าจากก๊าซชีวภาพแห่งใหม่ 2 โรงของบริษัทเริ่มผลิตกระแสไฟฟ้าได้ในเดือนกุมภาพันธ์ 2551
และประสบความสำเร็จตามเป้าหมายที่วางไว้ในการผลิตกระแสไฟฟ้าจากก๊าซชีวภาพ
แต่รายได้ที่ได้รับในปี 2551 น้อยกว่าที่ประมาณการไว้มาก
เนื่องจากใบอนุญาตประกอบกิจการให้จำหน่ายกระแสไฟฟ้าให้กับการไฟฟ้าส่วนภูมิภาคเพิ่งได้รับในเดือนมิถุนายน
2551 และโครงการกลไกการพัฒนาที่สะอาด (CDM)
เพื่อการจำหน่ายคาร์บอนเครดิตโครงการแรกเพิ่งได้รับการจดทะเบียนจากองค์การสหประชาชาติในเดือนกุมภาพันธ์
2552

รายได้จากการขายโดยรวมได้รับเป็นจำนวนเงินทั้งสิ้น 6.835
พันล้านบาทสูงกว่าช่วงเดียวกันของปีที่แล้วร้อยละ 52.0
โดยมีปัจจัยสำคัญมาจากปริมาณการขายและราคาขายที่เพิ่มสูงขึ้น

  3) ต้นทุนขาย

ต้นทุนขายเป็นเงินจำนวน 5.085 พันล้านบาท เพิ่มขึ้นจากช่วงเดียวกันของปีที่แล้วร้อยละ 33.1
โดยมีสาเหตุสำคัญมาจากปริมาณผลปาล์มสดรับซื้อจากบุคคลภายนอกที่เพิ่มขึ้นและราคารับซื้อที่สูงขึ้น
ต้นทุนการซื้อน้ำมันปาล์มจากโรงสกัดอื่นๆ
เพื่อส่งออกเพิ่มขึ้นเช่นเดียวกันเนื่องจากราคาน้ำมันปาล์มที่สูงขึ้น

อัตรากำไรขั้นต้นโดยรวมเพิ่มขึ้นจากร้อยละ 15.1 ในปี 2550 เป็นร้อยละ 25.6 ในปี 2551
ปริมาณผลผลิตที่สูงขึ้นและการใช้กำลังการผลิตที่อยู่ในระดับที่ดีมาก เป็นปัจจัยที่ช่วยลดต้นทุนการผลิต
การเติบโตของธุรกิจการส่งออกเมล็ดพันธุ์เป็นอีกปัจจัยหนึ่งที่ทำให้ผลกำไรสูงขึ้น

4) ผลประกอบการ

สำหรับรอบระยะเวลาบัญชีสิ้นสุด ณ วันที่ 31 ธันวาคม 2551
บริษัทมีผลกำไรสุทธิหลังจากหักภาษีเป็นเงินจำนวน 1,444.66 ล้านบาท (เทียบเท่าหุ้นละ 15.37
บาท) เพิ่มขึ้นจากช่วงเดียวกันของปีที่แล้วร้อยละ 186.0
ปัจจัยสำคัญที่ทำให้บริษัทได้รับผลประกอบการที่สูงขึ้น มีดังนี้

1.  ปริมาณผลผลิตจากสวนของบริษัทที่เพิ่มสูงขึ้นอย่างมาก

2.  อัตราการใช้กำลังการผลิตที่อยู่ในระดับที่ดีอันเนื่องมาจากปริมาณผลปาล์มสดรับซื้อที่เพิ่มสูงขึ้น

3.  ราคาน้ำมันปาล์มที่สูงขึ้นทั้งในประเทศและต่างประเทศ

4.  เมล็ดพันธุ์ปาล์มน้ำมันลูกผสมของยูนิวานิชเป็นที่ต้องการอย่างมากในตลาดต่างประเทศ
    รวมทั้งรายได้ใหม่จากโครงการผลิตกระแสไฟฟ้าจากก๊าซชีวภาพ

5) โครงการลงทุน

ค่าใช้จ่ายสำหรับโครงการลงทุนในปี 2551 เพิ่มขึ้นร้อยละ 43.5 เป็นเงินจำนวน 236.4 ล้านบาท

โครงการลงทุนฝ่ายสวนได้รวมถึง การปลูกปาล์มทดแทนประจำปีบนพื้นที่ 224.2 เฮคแทร์ (1,401
ไร่) บริษัทได้เริ่มปลูกปาล์มทดแทนตั้งแต่ปี 2535
จนถึงปัจจุบันบริษัทได้ปลูกปาล์มทดแทนโดยใช้พันธุ์ปาล์มรุ่นใหม่ คิดเป็นร้อยละ 62.9
ของพื้นที่ปลูกทั้งหมดของบริษัท
จากการปลูกปาล์มทดแทนอย่างต่อเนื่องทำให้อายุของต้นปาล์มในสวนของบริษัทมีความสมดุลมากขึ้น

โครงการลงทุนหลักของฝ่ายโรงงาน
ได้รวมถึงการติดตั้งหม้อน้ำตัวใหม่ที่โรงงานสยามปาล์มเพื่อปรับปรุงประสิทธิภาพ
การก่อสร้างโรงผลิตกระแสไฟฟ้าจากก๊าซชีวภาพโรงที่สามขนาด 2 เมกะวัตต์
ที่โรงงานไทยอุตสาหกรรมซึ่งได้ล่าช้าออกไปสามเดือน
โดยคาดว่าจะเริ่มทดสอบใช้งานได้ภายในไตรมาสที่สองของปี 2552

กำลังการผลิตกระแสไฟฟ้าจากก๊าซชีวภาพที่โรงงานลำทับได้เพิ่มขึ้นจาก 1 เมกะวัตต์ เป็น 2
เมกะวัตต์ โดยบริษัทได้ซื้อเครื่องผลิตกระแสไฟฟ้าเครื่องที่สองเพื่อเริ่มใช้งานในไตรมาสแรกของปี
2552

ในระหว่างปี 2551 บริษัทได้จัดซื้อที่ดินเพิ่มอีก 551.5 ไร่ เพื่อขยายธุรกิจของบริษัท
และจะยังคงซื้อที่ดินรอบๆ บริเวณนี้ต่อไปในไตรมาสแรกของปี 2552 โดยใช้งบประมาณ 84
ล้านบาท

บริษัทได้ขยายพื้นที่แปลงเพาะในระหว่างปี 2551 โดยมีเป้าหมายการผลิตต้นกล้าปาล์มน้ำมันมากกว่า
1 ล้านต้นในปี 2552

(2.2) วิเคราะห์ฐานะทางการเงิน

สินทรัพย์และคุณภาพสินทรัพย์

บริษัทมีสินทรัพย์ ณ วันที่ 31ธันวาคม 2551 จำนวน 2,280.20 ล้านบาท เพิ่มขึ้น 44.28%
เมื่อเทียบกับปี 2550 สินทรัพย์หมุนเวียนเพิ่มขึ้นจาก 597.37 ล้านบาท ในปี 2550 เป็น
1,186.04 ล้านบาทในปี 2551 สินทรัพย์ไม่หมุนเวียนเพิ่มขึ้นจาก 983.03 ล้านบาท
เป็น1,094.16 ล้านบาท สามารถสรุปรายการที่สำคัญได้ดังนี้

เงินสดและรายการเทียบเท่าเงินสด ในปี 2551 เท่ากับ 698.23 ล้านบาท เปรียบเทียบกับปี
2550 จำนวน 226.89 ล้านบาท เพิ่มขึ้น 471.34 ล้านบาท

ลูกหนี้การค้าและสินค้าคงเหลือ ในปี 2551 บริษัทมียอดลูกหนี้การค้าลดลง 129.25 ล้านบาท
และมีสินค้าคงเหลือลดลง 26.18 ล้านบาท เมื่อเทียบกับปี 2550

สภาพคล่องทางการเงิน

เงินสดและรายการเทียบเท่าเงินสด ณ วันที่ 31 ธันวาคม 2551 มีจำนวนเงิน 698.23 ล้านบาท
เปรียบเทียบกับสิ้นปี 2550 มีจำนวนเงิน 226.88 ล้านบาท

-   เงินสดเพิ่มขึ้นจากการดำเนินงาน 1,787.67 ล้านบาท มาจากผลกำไรสุทธิประจำปี
    1,444.66 ล้านบาท ค่าเสื่อมราคา ค่าตัดจำหน่ายและค่าใช้จ่ายอื่นๆ ที่ไม่ใช้เงินสด
    รวมกันเป็นเงินจำนวน 103.21 ล้านบาท และการลดลงในส่วนของเงินทุนหมุนเวียนจำนวน
    239.80 ล้านบาท

-   เงินสดจ่ายจำนวน 470.33 ล้านบาท สำหรับใช้ในกิจกรรมการลงทุน
    ซึ่งรวมรายจ่ายในการลงทุนจำนวน 211.29 ล้านบาท เงินลงทุนระยะสั้นจำนวน 270.16
    ล้านบาท
    รายจ่ายในโครงการลงทุนได้รวมค่าใช้จ่ายโครงการปลูกปาล์มทดแทนที่กระทำอย่างต่อเนื่อง
    การก่อสร้างโรงผลิตกระแสไฟฟ้าจากก๊าซชีวภาพ และการเปลี่ยนเครื่องจักรโรงงาน
    และเปลี่ยนทดแทนยานพาหนะตามระยะเวลาที่กำหนด

-   เงินสดลดลงจากกิจกรรมจัดหาเงินจำนวน 846.00 ล้านบาท
    เนื่องมาจากการจ่ายเงินปันผลในอัตราหุ้นละ 9.00 บาท ในปี 2551 เป็นเงินรวมจำนวน
    846.00 ล้านบาท

โครงสร้างของเงินทุน

ณ วันที่ 31 ธันวาคม 2551 ประกอบด้วย ส่วนของหนี้สิน 266.71 ล้านบาท และส่วนของผู้ถือหุ้น
2,013.48 ล้านบาท คิดเป็นอัตราส่วนเท่ากับ 11.70 : 88.30
อัตราส่วนหนี้สินต่อส่วนของผู้ถือหุ้นเท่ากับ 0.13 เท่า โดยมีรายละเอียดดังนี้

หนี้สิน: ณ วันที่ 31 ธันวาคม 2551 บริษัทมีหนี้สินทั้งสิ้น 266.71 ล้านบาท เปรียบเทียบกับปี 2550
ซึ่งมี 165.57 ล้านบาท เพิ่มขึ้น 101.14 ล้านบาท เนื่องจากในปี 2551 มีเจ้าหนี้การค้าเพิ่มขึ้น
6.13 ล้านบาท ค่าใช้จ่ายค้างจ่ายเพิ่มขึ้น 26.30 ล้านบาท เป็น 49.16 และ72.28 ล้านบาท
ตามลำดับ และภาษีเงินได้ค้างจ่ายเพิ่มขึ้นจาก 8.48 ล้านบาทในปี 2550 เป็น 50.47
ล้านบาทในปี 2551

ส่วนของผู้ถือหุ้น: ณ วันที่ 31 ธันวาคม 2551 บริษัทมีส่วนของผู้ถือหุ้น 2,013.48 ล้านบาทเพิ่มขึ้น
598.66 ล้านบาท เปรียบเทียบกับปี 2550 จำนวน 1,414.82 ล้านบาท
เนื่องจากกำไรสะสมที่ยังไม่ได้จัดสรรเพิ่มขึ้นจาก 610.32 ล้านบาท ในปี 2550 เป็น 1,208.98
ล้านบาท ในปี 2551

(2.3) อัตราส่วนทางการเงิน

อัตราส่วนสภาพคล่อง เพิ่มขึ้นจาก 5.22 เท่าในปี 2550 เป็น 5.41 เท่าในปี 2551
เนื่องจากในปี 2551 บริษัทมีสินทรัพย์หมุนเวียนเพิ่มขึ้น 98.54% ในขณะที่มีหนี้สินหมุนเวียนเพิ่มขึ้น
91.46%

อัตราส่วนสภาพคล่องหมุนเร็ว เพิ่มขึ้นจาก 4.00 เท่าในปี 2550 เป็น 4.88 เท่าในปี 2551
เนื่องจากปี 2551 บริษัทมีสินทรัพย์คล่องตัวเพิ่มขึ้น 98.54%
ซึ่งเพิ่มขึ้นสูงกว่าของหนี้สินหมุนเวียนที่เพิ่มขึ้น 91.46%

อัตรากำไรขั้นต้น อัตรากำไรขั้นต้นในปี 2551 เท่ากับ 25.62% เปรียบเทียบกับ 15.07% ในปี
2550 เนื่องจากรายได้จากการขายเพิ่มขึ้น 51.99% ขณะที่ต้นทุนขายเพิ่มขึ้น 33.12%

อัตรากำไรสุทธิ อัตรากำไรสุทธิในปี 2551 เท่ากับ 21.08% เพิ่มขึ้นเมื่อเปรียบเทียบกับ 2550
เท่ากับ 11.21%

โดยมีปัจจัยสำคัญที่ส่งผลต่อผลประกอบการ คือ

  1. ผลผลิตปาล์มสดที่เพิ่มขึ้นอย่างมีนัยสำคัญจากสวนของบริษัทฯ

  2. การใช้กำลังการผลิตในระดับสูงเนื่องจากปริมาณรับซื้อผลปาล์มสดที่มากขึ้น

  3. ราคาน้ำมันปาล์มที่ปรับตัวสูงขึ้นอย่างมีนัยสำคัญทั้งตลาดภายในและต่างประเทศ

  4. ความต้องการเมล็ดพันธุ์ปาล์มลูกผสมของยูนิวานิชที่เพิ่มขึ้นในตลาดต่างประเทศ
  และรายได้จากการจำหน่าย

  กระแสไฟฟ้า

อัตราผลตอบแทนต่อสินทรัพย์รวมเฉลี่ย เพิ่มขึ้นจาก 34.93% ในปี 2550 เป็น 74.84% ในปี 2551
เนื่องจากบริษัทมีกำไรสุทธิเพิ่มขึ้น 185.98% ในขณะที่มีสินทรัพย์รวมเฉลี่ยเพิ่มขึ้น 27.58%

อัตราผลตอบแทนต่อผู้ถือหุ้นรวมเฉลี่ย เพิ่มขึ้นจาก 37.41% ในปี 2550 เป็น 84.28% ในปี 2551
เนื่องจากบริษัทมีกำไรสุทธิเพิ่มขึ้น 185.98% ในขณะที่ส่วนของผู้ถือหุ้นเฉลี่ยเพิ่มขึ้น 26.95%

อัตราส่วนการหมุนเวียนของลูกหนี้การค้า ในปี 2551
มีอัตราส่วนการหมุนเวียนของลูกหนี้การค้าเท่ากับ 38.47 เท่า เพิ่มขึ้นจาก 27.33 เท่า ในปี
2550 เนื่องจากระยะเวลาการเก็บเงินลูกหนี้เฉลี่ยลดลงจากประมาณ 13 วันในปี 2550
เป็นประมาณ 9 วัน ในปี 2551

อัตราส่วนการหมุนเวียนของสินค้าคงเหลือ ในปี 2551 มีอัตราส่วนการหมุนเวียนของสินค้าที่ 40.63
เท่าเพิ่มขึ้นจากปี 2550 ซึ่งมีอยู่ 29.69 เท่า ระยะเวลาการขายสินค้าเฉลี่ยอยู่ที่ประมาณ 9
วันลดลงจากปี 2550 ซึ่งมีอยู่ประมาณ 12 วัน

อัตราส่วนการหมุนเวียนของเจ้าหนี้การค้า ในปี 2551
มีอัตราส่วนการหมุนเวียนของเจ้าหนี้การค้าเท่ากับ 110.31 เท่า ใกล้เคียงกับปี 2550 ซึ่งมีอยู่
110.21 เท่า โดยที่ระยะเวลาชำระหนี้อยู่ที่ประมาณ 3 วันเช่นเดียวกับปีก่อน

(3) ค่าตอบแทนของผู้สอบบัญชี (Audit Fee)

บริษัทจ่ายค่าตอบแทนการสอบบัญชีให้แก่ผู้สอบบัญชี ดังนี้

+-----------------------------+-----------------------+----------------+
| ค่าสอบบัญชี                    | ปี 2551                | ปี 2552         |
|                             |                       |                |
| ค่าต                         | 1,075,000 บาท         | 1,128,750 บาท  |
| รวจสอบบัตรส่งเสริมการลงทุน(BOI) |                       |                |
|                             | 42,000 บาท/ฉบับ        | 42,000 บาท/ฉบับ |
+-----------------------------+-----------------------+----------------+